open-index/open-wikipedia-markdown huggingface dataset:
Dhahran

**Dhahran** () on kaupunki Saudi-Arabian itäisessä provinssissa, Aš-Šarqiyyassa. Se sijaitsee Dammanin öljykentällä, aivan Dammamin satamakaupungin eteläpuolella, lähellä Persianlahtea. Kaupunki on kasvanut Dammanin ohella kiinni itäpuoliseen Al-Khobariin, josta johtaa siltayhteys Bahrainin saarivaltioon .

Kaupungin läheltä löydettiin maaöljyä vuonna 1938, mikä oli ensimmäisiä öljylöytöjä Saudi-Arabiassa. Kansallisen öljy-yhtiö Saudi Aramcon (alkujaan Arabian American Oil Company) pääkonttori sijaitsee Dhahranissa. Seudulle perustettiin 1945 suuri Yhdysvaltojen ilmavoimien lentotukikohta, jonka toimintaa jatkaa nykyinen *King ʿAbd al-ʿAzizin* lentotukikohta kaupungin etelälaidalla. Seudulle perustettiin myös muita amerikkalaisia varustuksia. Kaupunki oli eräs tärkeimpiä yhdysvaltalaisten joukkojen asemapaikkoja Persianlahden sodan aikana. Vuonna 1996 tehtiin yli 12 sotilasta surmannut terroristihyökkäys Yhdysvaltain joukkojen parakkien luona. Jo tätä aiemmin, osana vuoden 1991 sotatoimia, Irak kohdisti kaupungin amerikkalaisvarustukseen ainakin yhden ohjusiskun Scud-ohjuksella.

Kaupunkia on luonnehdittu pieneksi ja eksklusiiviseksi amerikkalaiseksi kaupungiksi, joka koostuu Saudi Aramicon laitoksista, kaupoista, asuntoalueesta ja Kuningas Fahdin öljy- ja mineraaliyliopistosta. Yliopisto sijoittui esimerkiksi QS University Rankingin vuoden 2014 vertailussa maailmanlaajuisesti sijalle 225 ja luetaan arabimaiden korkeatasoisimpiin.

Kaupungin väkiluku on kehittynyt Saudi-Arabian väestönlaskentojen mukaan seuraavasti: 73&nbsp;691 (1992), 97&nbsp;446 (2004) ja 120&nbsp;521 (2010).

AramcoCoreArea.jpg|Öljy-yhtiö Saudi Aramcon rakennuksia Dhahranissa.
Prayer times (12481994303).jpg| Rukousajoista kerrotaan ostoskeskuksen seinällä.
U.S. and Saudi military personnel near explosion site, Dhahran, Saudi Arabia.jpg|Yhdysvaltalais- ja saudihenkilökunnan vaurioitunut toimistorakennus, jonka lähellä 25.6.1996 terrori-iskussa räjäytettiin polttoainetankkiauto.

## Lähteet

## Aiheesta muualla
Komm zurück/Die Banane

"**Komm zurück**" ja "**Die Banane**" ovat Die Ärzten kappaleita, jotka julkaistiin yhteisenä "**Unplugged - Komm zurück/Die Banane**" nimisenä singlenä 25. marraskuuta 2002. Se on *[[Unplugged - Rock'n'Roll Realschule]]* albumin ainoa single.

"Komm zurück" on alun perin *[[Das ist nicht die ganze Wahrheit...]]* albumin kappale ja "Die Banane" *[[Planet Punk]]in*.

## Kappalelista
#
#
#
#
#
Saudi Aramco

**Saudi Aramco** () tai lyhyemmin **Aramco**, viralliselta nimeltään **Saudi Arabian Oil Company**, on maailman suurin öljy- ja energia-alan yhtiö. Se on pörssiyhtiö ja sen päätoimipiste sijaitsee Dhahranissa Saudi-Arabian itärannikon lähellä.

Saudi Aramco tuotti vuonna 2014 laskennallisesti keskimäärin 12 miljoonaa barrelia öljyä päivässä. Vuonna 2012 raportoitiin, että yksistään yhtiön suurin öljykenttä eli Ghawarin öljykenttä, pystyi tuottamaan 5 miljoonaa barrelia päivässä.

Konsernilla on noin 61&nbsp;900 työntekijää, joista runsas 10&nbsp;000 on muita kuin Saudi-Arabian kansalaisia.

Saudi Aramcolla on omia öljynjalostamoja kotimaassaan (Jedda, Ras Tanura, Riad ja Yanbu'ssa), sekä useita jalostamoita yhteisyrityksissä niin kotimaassa kuin ulkomailla. Yhtiön vientiterminaalit sijaitsevat Dubassa, Jazanissa, Jeddassa, Ju'aymahissa, Ras Tanurassa, Rabighissa, ja Yanbu'ssa.  

Yhtiön hallituksessa on useita Saudi-Arabian hallituksen ministereitä, joista yksi toimii hallituksen puheenjohtajana. Kesällä 2015 toimitusjohtajan tehtävää hoiti Amin H. Nasser. 

## Historia

Saudi Aramcon historia juontaa juurensa vuoteen 1933. Toukokuun 29. päivänä 1933 allekirjoitettiin sopimus Saudi Arabian ja *Standard Oil Company of California* -yhtiön (Socal) välillä. Saman vuoden marraskuun 8. päivänä perustettiin tytäryritys *California Arabian Standard Oil Company* (Casoc) sopimusta toteuttamaan.

Öljyä alettiin etsiä Saudi-Arabian maaperästä. Jo vuonna 1934 amerikkalaisgeologit kartoittavat aluetta ja laativat Dammamin öljykentän kartalla varustetun kuvauksen yhdessä paikallisten aavikko-olot tuntevien beduiinioppaiden, kuten Khamis ibn Rimthanin kanssa. Alueen ilmakuvauksia varten tuotiin avuksi Fairchild 71 -lentokone. Ensimmäinen koeporaus suoritettiin vuonna 1935 ja al-Khobariin rakennettiin huoltolaituri. Pitkän poraamisen jälkeen 4. maaliskuuta 1938 Dammamin öljykentän lähde numero 7 alkoi tuottaa öljyä lähes 1,5 kilometrin syvyydestä. Öljyä saatiin 1&nbsp;585 barrelia päivässä. 

Yhtiö listautui pörssiin ja keräsi 7. joulukuuta 2019 päättyneellä listautumisannillaan 25,6 miljardia dollaria. Annissa myytiin kaikkiaan 1,5 prosenttia Aramcon osakkeista. Koko yhtiön markkina-arvoksi muodostui näin 1,7 biljoonaa dollaria eli yli 1,5 biljoonaa euroa, joka teki siitä maailman arvokkaimman yhtiön.

Saudi Aramco solmi vuonna 2020 10 vuoden sponsorisopimuksen F1-organisaation kanssa. Sopimuksen arvo on 42–61 miljoonaa dollaria/vuosi.

## Lähteet

## Aiheesta muualla

* Viralliset sivut ,
Vjatšeslav Malafejev

**Vjatšeslav Aleksandrovitš Malafejev** (, s. 4. maaliskuuta 1979 Leningrad, Venäjän SFNT, Neuvostoliitto) on venäläinen jalkapalloilija, pelipaikaltaan maalivahti. Hän on pietarilaisen jalkapallokoulun Smenan kasvatti, ja on edustanut vuodesta 1997 lähtien Zenit Pietaria. Ensiesiintymisensä seuran edustusjoukkueessa hän teki vuonna 1999. Malafejev kuului Venäjän maajoukkueen kokoonpanoon vuosien 2004 ja 2008 EM-kilpailuissa. Malafejevin puoliso kuoli auto-onnettomuudessa 17. maaliskuuta 2011.

## Saavutukset

* Venäjän cup: 1999
* Venäjän liigacup: 2003
* Venäjän valioliiga: 2007
* Venäjä supercup: 2008
* UEFA Cup: 2008

## Lähteet

## Aiheesta muualla
* Malafejevin esittely Zenitin sivustolla
Xylotýmvou

**Xylotýmvou** () on kylä ja kyläyhdyskunta (*koinótita*) Lárnakan alueella Kyproksen tasavallassa Kyproksen saarella. Sen väkiluku on  (2011). 

Xylotýmvou sijaitsee Kyproksen kaakkoisosassa. Se on toinen niistä kahdesta kylästä, jotka ovat kokonaan Ison-Britannian suvereenin sotilastukikohdan Dekéleian ympäröimiä. Toinen kylä on Ormídeia. Kyseiset kylät ovat siis Britannian enklaaveja.

## Lähteet

## Aiheesta muualla

* Cyprus - Xylotimbou. Enklaavista Jan S. Krogh's GeoSite -sivustolla.
Abdallah S. Jum’ah

**Abdallah S. Jum'ah** (; s. 1941 Al-Khobar) on saudiarabialainen liikemies. Hänet tunnetaan maailman suurimman öljy-yhtiö Saudi Aramcon toimitusjohtajana, jona hän seurasi Ali Al-Naimia vuonna 1995.
George Dole

**George Stuart Dole** (30. tammikuuta 1885 Ypsilanti, Michigan − 6. syyskuuta 1928 Winthrop, Maine) oli yhdysvaltalainen vapaapainija ja olympiavoittaja.

Dole voitti olympiakultaa 60,3 kilogramman painoluokassa vuoden 1908 Lontoon olympialaisissa. Samana vuonna hän voitti myös maansa mestaruuden. Dole opiskeli Yalen yliopistossa ja painimisen ohella harrasti, pienestä koostaan huolimatta, myös amerikkalaista jalkapalloa. Hän valmistui Yalesta taloustieteiden alalta. Myöhemmin hän toimi taloustieteiden professorina ja amerikkalaisen jalkapallon valmentajana. Hän kuoli melko nuorella iällä sydänvikojen takia.

## Lähteet
* George Dole FILA:n tietokannassa
* http://www.sports-reference.com/olympics/athletes/do/george-dole-1.html
Uuden-Seelannin kuninkaalliset ilmavoimat

**Uuden-Seelannin kuninkaalliset ilmavoimat** (, **RNZAF**) vastaavat Uuden-Seelannin valtion puolustuksesta osana Uuden-Seelannin puolustusvoimia. Ilmavoimat muodostettiin aikoinaan Yhdistyneen kuningaskunnan ilmavoimien yksiköistä. Pysyvät Uuden-Seelannin ilmavoimat (**NZPAF**) perustettiin vuonna 1923, ja nille myönnettiin Yhdistyneen kuningaskunnan ilmavoimista erillinen, itsenäinen asema 1. huhtikuuta 1930. 

Uuden-Seelannin ilmavoimat ovat osallistuneet sotatoimiin toisessa maailmansodassa, Malesian malaijien sissisodassa, Vietnamin sodassa, Persianlahden sodassa sekä useissa YK:n rauhanturvaoperaatioissa. Nykyisin ilmavoimien koko on kutistettu 53 lentokoneeseen (vuonna 2007), ja ne ovat keskittyneet Uuden-Seelannin armeijan ja laivaston tukemiseen kuljetustehtävissä sekä lentopartiointiin Uuden-Seelannin merialueilla.

Ilmavoimien motto on sama kuin Yhdistyneen kuningaskunnan ilmavoimilla: ”Per ardua ad astra” eli ”*taistojen kautta tähtiin*”. Sen konetunnuksessa on syyskuusta 1970 lähtien ollut kuvattuna kiivilintu.

## Vahvuus

Nykyisin Uuden-Seelannin ilmavoimien vahvuuteen kuuluu muun muassa:

*6 kappaletta Lockheed P-3K Orion -potkurilentokoneita meritiedustelukäytössä
*2 kpl Boeing 757-200 -matkustajalentokoneita ilmakuljetuksiin 
*5 kpl C-130H Hercules -rahtikoneita ilmakuljetuksiin, hankittiin 1960-luvun loppupuolella.
*5 kpl Bell 47 Sioux -helikoptereita lentoharjoituskäytössä
*14 kpl Bell UH-1H Iroquois -helikoptereita (lukumäärältään suurin konetyyppi)

## Lähteet

## Aiheesta muualla
Ali Al-Naimi

**Ali ibn Ibrahim Al-Naimi** (; s. 1935) on saudiarabialainen liikemies. Hän toimi vuosina 1983–1995 maailman suurimman öljy-yhtiö Saudi Aramcon toimitusjohtajana. Sen jälkeen hänestä tuli maansa öljyn ja mineraalivarojen ministeri.

## Nuoruus
Al-Naimi syntyi köyhään šiia muslimiperheeseen Al-Šarqiyyan provinssissa itäisessä Saudi-Arabiassa. Lapsena hän teki töitä lammaspaimena. Aramco (myöhemmin Saudi Aramco) oli tuolloin yhdysvaltalaisessa omistuksessa. Se perusti vuonna 1944 koulun alle 18-vuotialle pojille. Hänen vanhempi veljensä oli töissä Aramcolla ja vei eräänä päivänä lukutaidottoman Al-Naimin sinne mukanaan. Al-Naimi opiskeli koulussa kaksi vuotta. Aramcon tuella hän pääsi myöhemmin opiskelemaan ja suoritti tutkinnot Lehigh’n yliopistossa ja Stanfordin yliopistossa.

## Työura
Al-Naimi joutui nuorena perheensä ainoaksi elättäjäksi, kun hänen veljensä sairastui ja kuoli ja koska hänen isänsäkään ei sairauden vuoksi pystynyt tekemään töitä. Hän oli 12-vuotias, kun hän meni vuonna 1947 Aramcolle töihin juoksupojaksi. Hänet erotetiin yhdeksän kuukauden kuluttua, kun työministeriö antoi määräyksen, että työntekijöiden piti olla vähintään 18-vuotiaita.

Al-Naimi palasi vuonna 1975 Aramcolle töihin johtajaksi, ja hän oli ensimmäisiä Saudi-Arabiasta kotoisin olleita johtajia. Yhtiön toimitusjohtaja hänestä tuli vuonna 1988. Hänen jäätyään eläkkeelle hänestä tuli Saudi-Arabian öljyn ja mineraalivarojen ministeri elokuussa 1995, missä virassa hän jatkoi toukokuuhun 2016 asti.

## Lähteet

## Aiheesta muualla
* 
*
Al-Khobar

**Al-Khobar** () on kaupunki Saudi-Arabian itäosassa, itäisessä Aš-Šarqiyyan provinssissa. Kaupunki sijaitsee aavikolla Persianlahden rannalla, aivan Dammamin eteläpuolella ja Dhahranin (Az-Zahranin) itäpuolella. Al-Khobarista johtaa silta sen itäpuolella sijaitsevaan Bahrainiin.

Al-Khobar perustettiin vuonna 1942 seudulta tehtyjen maaöljylöytöjen seurauksena. 

Al-Khobarin väkiluku on kehittynyt Saudi-Arabian väestönlaskentojen mukaan seuraavasti: 141&nbsp;683 (1992), 165&nbsp;799 (2004) ja 219&nbsp;679 (2010).

## Lähteet
George de Relwyskow

**George Frederick William De Relwyskow** (18. kesäkuuta 1887 Kensington, Lontoo – 9. marraskuuta 1943 Burma) oli brittiläinen painija.

Lontoon Kensingtonissa valkovenäläiseen perheeseen syntynyt George de Relwyskow voitti 21-vuotiaana olympiakultaa 1908 Lontoon olympialaisissa vapaapainin 66,6 kilogramman painoluokassa. Samoissa kisoissa hän lisäksi sijoittui hopealle 73 kilogramman painoluokassa.

Joidenkin lähteiden mukaan De Relwyskow toimi ensimmäisen maailmansodan aikaan Britannian armeijan lähitaistelukouluttajana. Sodan jälkeen hän jatkoi painiuraansa ja julkaisi teoksen *My Simple Way to Health*, jossa hän kertoo harjoitusmetodeistaan. Toiseen maailmansotaan hän osallistui vapaaehtoisena, ja toimi aseettoman taistelun kouluttajana muun muassa Kanadassa erityiskoulutusyksikössä. Hän kuitenkin kaipasi toimintaa ja tahtoi taistelutilanteisiin. Palattuaan Britanniaan hänet lähetettiin Kaukoitään, jossa hän kuoli sotilastehtävissä.

## Lähteet
* George de Relwyskow FILA:n tietokannassa
* http://www.cqbservices.com/?page_id=52
Guils de Cerdanya

**Guils de Cerdanya** () on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 22 neliökilometriä ja asukkaita siellä on 479 (2009). Väestötiheys on 21,8 as/km².

Guils de Cerdanyan naapurikunnat ovat Puigcerdà kaakossa, Bolvir etelässä ja Ger lännessä. Koillisessa kunta rajautuu Ranskaan kuuluvaan Pyrénées-Orientalesin departementtiin.

## Asutuskeskukset

Guils de Cerdanyan asutuskeskukset ja niiden väkiluvut vuonna 2007:

Lähde: 

## Lähteet

## Aiheesta muualla

* Kunta Municatin sivuilla 
* Kunta Idescatin sivuilla
Dirty Work

**Dirty Work** on The Rolling Stonesin vuonna 1986 julkaistu albumi. Sen  tunnetuin kappale on cover ”Harlem Shuffle”. Levyllä esiintyy nimekkäitä vierailevia muusikoita, kuten Jimmy Page ja Tom Waits. *Dirty Work* on myös yhtyeen viimeinen albumi, jolla soittaa yhtyeen pitkäaikainen sessio- ja kiertuemuusikko Ian Stewart. Hän kuoli sydänkohtaukseen joulukuussa 1985.

Rumpali Charlie Watts kärsi 1980-luvun puolivälin aikoihin huume- ja alkoholiongelmasta, jonka vuoksi hän ei pystynyt osallistumaan äänityksiin täysipainotteisesti. Tästä syystä albumilla soittavat rumpuja Wattsin lisäksi sessiomuusikot Anton Fig ja Steve Jordan. Lisäksi kappaleessa ”Sleep Tonight” rumpuja soittaa yhtyeen kitaristi Ron Wood.

## Kappaleet
# 
# 
# 
#  
# 
# 
# 
#  
# 
#  
# 

## Kokoonpano
### The Rolling Stones
*Mick Jagger – laulu, taustalaulu, huuliharppu
*Keith Richards – sähkökitara, taustalaulu, laulu, akustinen kitara, piano 
*Charlie Watts – rummut 
*Ron Wood – sähkökitara, taustalaulu, basso, akustinen kitara, rummut, tenorisaksofoni 
*Bill Wyman – basso, syntetisaattori

### Vierailijat
*Jimmy Cliff – taustalaulu
*Dan Collette – trumpetti
*Don Covay – taustalaulu
*Beverly D'Angelo – taustalaulu 
*Anton Fig – rummut 
*Chuck Leavell – kosketinsoittimet 
*Kirsty MacColl – taustalaulu
*Dollette McDonald – taustalaulu
*Ivan Neville – taustalaulu, basso, urut, syntetisaattori
*Jimmy Page – sähkökitara
*Janice Pendarvis – taustalaulu
*Patti Scialfa – taustalaulu
*Ian Stewart – piano 
*Tom Waits – taustalaulu, piano 
*Bobby Womack – taustalaulu, sähkökitara

## Arvostelut
* Allmusic () 

## Lähteet
Batyskafi

**Batyskafi** ( (syvyys) ja *skaphos* (alus)) on Auguste Piccardin kehittämä itsenäisesti sukeltava, moottoroitu syvänmeren sukellusalus.

## Rakenne

Suurikokoinen kelluketankki on täytetty bensiinillä, joka on helposti saatavilla oleva paineenkestävä kellutusneste. Bensiinin paineenkestävyyden ansiosta kelluketankki on rakenteeltaan kevyt, veden paineen kohdistuessa bensiiniin. Kelluvuutta on helppo säätää päästämällä säätötankkeihin bensiiniä raskaampaa vettä. Sen miehistötilana on kelluketankin alle kiinnitetty batysfääri.
   
Sukellettaessa batyskafin ilmasäiliöihin päästetään vettä, mutta suuret sukellussyvyydet estävät paineilman käytön sukellusveneitten tapaan sukelluksista nousemiseksi. Tämän vuoksi batyskafi on varustettu painolastina toimivilla rautahaulisäiliöillä, joista lasketaan pois nousuun vaadittava määrä hauleja. Tätä säädellään sähkömagneeteilla, jotka sähkövian sattuessa lakkaavat toimimasta ja alus nousee automaattisesti pintaan painolastin valuessa painovoiman vaikutuksesta ulos säiliöistä. Aluksen työntömoottoreina on akkukäyttöiset sähkömoottorit. 

## Historia

Auguste Piccard rakennutti 1946–1948 Belgiassa ensimmäisen batyskafin, *FNRS-2*:n (*Fonds National de la Recherche Scientifique*). Piccardin toinen batyskafi oli 1953 vesillelaskettu *[[Trieste (batyskafi) |Trieste]]*, jonka Yhdysvaltain laivasto osti  1958. Jacques Piccard  ja luutnantti Don Walsh laskeutuivat 1960 aluksella Mariaanien haudan syvimpään kohtaan, 10&nbsp;911 metrin syvyyteen.

## Lähteet

## Aiheesta muualla

* US Navy Historical Center: Trieste 
* US Navy Historical Center: Bathyscaphe Trieste (1958-1963) 
* Batyskafi Trieste 
* US Navy Historical Center: Trieste II
* Trieste II 
* FNRS 3
* L'Archimède
Wolfman Jack

**Wolfman Jack** (oik. **Robert Smith**, 21. tammikuuta 1938 New York, New York &ndash; 1. heinäkuuta 1995) oli yhdysvaltalainen DJ.

Smith aloitti uransa radiossa virginialaisella WYOU-AM-radioasemalla nimellä *Daddy Jules*. Siirtyessään Shreveportiin KCIJ-asemalle Louisianaan hän vaihtoi nimekseen *Big Smith*. Siellä ollessaan hän loi itselleen *Wolfman Jackin* karheaäänisen hahmon.

1960-luvun puolessavälissä Wolfman siirtyi meksikolaiselle XERF-AM-asemalle. XERF-AM:n ja myöhemmin XERB-AM:n suuritehoisten lähettimien ansiosta lähetykset olivat kuultavissa lähes koko Yhdysvaltojen lounaisosassa.

Wolfman Jack palasi Yhdysvaltoihin 1969 KDAY -asemalle Los Angelesiin. Seuraavana vuonna hän aloitti Yhdysvaltain armeijan AFRTS:n (*United States Armed Forces Radio and Television Service*) kanssa yhteistyön, joka jatkui vuoteen 1986 asti. Vuonna 1972 Wolfman siirtyi WNBC:lle New Yorkiin.

Wolfman Jack esiintyi myös elokuvissa, ja hänellä oli muun muassa rooli George Lucasin elokuvassa American Graffiti.

Häneltä on ilmestynyt myös muutama albumi, esim. vuonna 1975 *[[Fun & Romance]]* (Columbia KC 33501). Albumilla vierailevia muusikoita ovat Jeff Baxter ja Jim Hodder (molemmat entisiä Steely Danin jäseniä), Steve Cropper, Venetta Fields, Danita Jones ja Clydie King.

Wolfman Jack valittiin Radio Hall of Fameen vuonna 1996.

## Lähteet
*Radio Hall of Fame: Wolfman Jack 

## Aiheesta muualla
*Wolfman Jackin viralliset kotisivut
*
ISO 3166-2:FI

**ISO 3166-2:FI** on ISO-standardointijärjestön standardi, joka määrittää geokoodit Suomelle. ISO 3166-2:FI on ISO 3166-2 -standardin osajoukko, joka määrittää 19 maakunnan koodit.

## Koodit

Koodin ensimmäinen osa on ISO 3166-1 -standardin mukainen Suomen maakoodi "FI" ja toinen osa on maakuntakohtainen numero.

Ahvenanmaan maakunnalla on myös ISO 3166-1 -standardin mukainen koodi AX.

## Aiemmat koodit

Ennen joulukuuta 2011 koodit perustuivat vuosien 1997–2009 läänijakoon. Koodin ensimmäinen osa oli ISO 3166-1 -standardin mukainen Suomen maakoodi "FI" ja toinen osa läänin nimestä muodostettu kaksikirjaiminen koodi.

## Katso myös

* ISO 3166-2, lähdetaulukko kaikille alueellisille koodeille
* ISO 3166-1, lähdetaulukko kaikille maakoodeille, jota käytetään esimerkiksi verkkotunnusten päätteissä
* Aluehallintovirastot

## Lähteet
Terminologia

**Terminologia** tai **terminologiaoppi** on tieteenala, joka tutkii erikoiskielten käsitteitä, termejä ja termistöjä. *Terminologia*-sanaa käytetään usein myös viittaamaan tiettyyn erikoisalaan kuuluvien termien joukkoon eli *termistöön*, ja siksi synonyyminä käytetään myös nimitystä *terminologiaoppi*. *Termi* on jollakin erikoisalalla yleiskäsitteen nimityksenä käytettävä kielellinen ilmaus. Termi voi olla esimerkiksi sana, sanaliitto tai lyhenne.

Yleisen terminologian teorian perustajana pidetään itävaltalaista tiedemiestä Eugen Wüsteriä, joka tutki vuonna 1931 julkaistussa väitöskirjassaan sähkötekniikan termistön standardisointia. Nykyaikaisen soveltavan terminologian perusteoksena pidetään Wüsterin luentoihin perustuvaa teosta Einführung in die allgemeine Terminologielehre.

## Terminologian tutkimus Suomessa
Suomessa sanastotyötä tehdään mm. 1970-luvulla perustetussa Sanastokeskuksessa. Terminologista tutkimusta tehdään yliopistojen kieliaineissa ja erityisesti käännöstieteessä. Esimerkiksi Vaasan yliopiston viestintätieteiden laitoksella Teknisen viestinnän maisteriohjelmassa on Terminologian suuntautumisvaihtoehto ja Helsingin yliopiston suomen kielen maisteriohjelmassa on Sanaston ja terminologian erikoisala. Helsingin yliopistossa ylläpidetään myös Tieteen termipankkia.

## Katso myös
*Euroopan interaktiivinen termipankki
*Tieteen kansallinen termipankki

## Lähteet
Pekingin kansallinen vesiurheilukeskus

**Pekingin kansallinen vesiurheilukeskus**, lempinimeltään "vesikuutio", on Pekingin vuoden 2008 kesäolympialaisia varten rakennettu vesiurheilukeskus. Se sijaitsee Pekingin Olympic Greenissä. Vesikuutiota alettiin rakentaa 24. joulukuuta 2003. Vesikuution suunnitteli australialainen arkkitehtitoimisto PTW Architects. Pekingin olympialaisissa vesikuutiossa kilpailtiin uinnin, uimahyppyjen ja taitouinnin mestaruuksista.

## Mittoja
Vesikuution kokonaispinta-ala on 79&nbsp;532 neliömetriä ja sisällä on 6&nbsp;000 pysyvää ja 11&nbsp;000 tilapäistä katsomopaikkaa.
Pasaati (kauppakeskus)

**Pasaati** on Kaakkois-Suomen kolmanneksi suurin kauppakeskus Kotkan keskustassa Kauppakadun, Kirkkokadun, Ruotsinsalmenkadun ja Keskuskadun rajaamassa korttelissa. Pasaati on Suomen 20. suurin kauppakeskus. Samalla paikalla toimi aiemmin Kotkan liikekeskus. Rakennustyöt aloitettiin joulukuussa 2004, ja avajaiset pidettiin marraskuussa 2006. Kauppakeskuksessa on muun muassa useita vaatekauppoja ja Yleisradion Kymenlaakson Radion toimitilat. Pasaatin rakentaminen maksoi noin 52 miljoonaa euroa. Kokonaisliikepinta-ala on noin 26&nbsp;000 m². Rakennuksessa on kolme kerrosta. Keskuksen yhteydessä torin alla on toriparkki, johon mahtuu noin 500 autoa. Kauppakeskuksen yhteyteen on rakennettu asuintalo, jossa on 22 asuntoa.

Kauppakeskus Pasaatin omistaa Kauppakeskuskiinteistöjen FEA -rahasto. Kauppakeskuskiinteistöt osti Pasaatin 1. heinäkuuta 2008 tehdyllä kauppakirjalla yhteensä 67 miljoonalla eurolla Eteralta, Apteekkien eläkekassalta ja East Holding Oy:ltä.

Pasaatin johtajana alusta asti toiminut Kirsi Keskitalo ilmoitti siirtyvänsä vuoden 2009 keväällä Turkuun kauppakeskus Skanssin johtajaksi. Pasaatin seuraavana johtajana toimi Ari Soikkeli runsaan vuoden ajan, kunnes hän teki tilaa loppuvuodesta 2010 Markku Kososelle.

## Lähteet

## Aiheesta muualla
* Pasaatin kotisivu
Ruumiinkuva

**Ruumiinkuva** on yksilön sisäinen käsitys omasta ruumiistaan ja sen toiminnoista ja ulkomuodosta. Se on minäkuvan osa-alue.

Ruumiinkuva alkaa muodostua tiedostamatta jo varhaisen lapsuuden hoivakokemusten kautta. Ruumiinkuva määrittää, kokeeko yksilö itsensä sopivankokoiseksi tai -näköiseksi, viehättäväksi tai kömpelöksi.

## Ruumiinkuvan muutos nuoruuden kehitystehtävänä
Puberteetin johdosta muuttuvan ruumiinkuvan, seksuaalisuuden ja seksuaalisen identiteetin jäsentäminen, eli oman seksuaalisen ruumiin haltuunotto on yksi nuoruuteen kuuluva kehitystehtävä, joka nuoren on ratkaistava saavuttaakseen itsenäisyyden.

## Liikunnan vaikutus ruumiinkuvaan
Liikunta auttaa ihmisiä muodostamaan käsitystä omasta kehosta ja sen toimivuudesta. Liikunta edistää kehon toimintaa. Positiivinen minäkuva on osa hyvää itsetuntoa. Ihmiset, jotka ovat tyytyväisiä ruumiinkuvaansa katsovat itseään mieluummin peilistä, kuin sellaiset, jotka ovat tyytymättömämpiä.

## Vääristynyt ruumiinkuva
Anabolisia steroideja käyttävillä kehonrakentajilla on usein ruumiinkuvan häiriöitä sekä hyvin stereotyyppinen ja suppea käsitys miehuudesta. Monet hormoneja syövistä voimailijoista kärsivät mm. käänteisestä anoreksiasta, jolloin mikään lihasmassa ei riitä vakuuttamaan kehon olevan tarpeeksi suuri. Vääristynyt ruumiinkuva on yleistä myös naisopiskelijoiden keskuudessa. Vuonna 2001 Suomen korkeakouluissa opiskelevista naisista melkein 40 prosenttia arvioi olevansa ylipainoisia, vaikka pituutta ja painoa suhteuttavalla indeksillä mitattuna ylipainoisia on vain reilut 13 prosenttia.

## Katso myös
* Dysmorfinen ruumiinkuvan häiriö

## Lähteet
* 

### Viitteet
Espartohöyhenheinä

**Espartohöyhenheinä** eli **espartoheinä** eli alfaheinä eli halfaheinä (*Stipa tenacissima*) on monivuotinen heinäkasvi, jota käytetään korien ja tekstiilien punomiseen ja paperin valmistukseen.

Espartohöyhenheinä kasvaa 40–70 senttimetriä korkeaksi. Sen tähkät ovat pitkät, ruskeansävyiset ja hiusmaiset.

Espartohöyhenheinä kasvaa Pohjois-Afrikassa ja Espanjan eteläosissa.

Espartohöyhenheinästä tehdään köysiä, koreja ja keveiden kenkien, *espadrillosten* pohjia. Siitä on tuotettu myös erittäin hyvälaatuista paperia. Sitä käytetään myös koristekasvina Suomessa asti.

## Lähteet

## Aiheesta muualla
* Finto: Kassu – Kasvien suomenkieliset nimet: Espartohöyhenheinä eli espartoheinä (''Stipa tenacissima'')
Al-Qatif

**Al-Qatif** () on kaupunki ja keidas ympäristöineen Saudi-Arabiassa, maan itäisessä Aš-Šarqiyyan provinssissa Persianlahden rannalla. Kaupungin väkiluku on kehittynyt Saudi-Arabian väestönlaskentojen mukaan seuraavasti: 98&nbsp;920 (1992), 98&nbsp;278 (2004) ja 118&nbsp;327 (2010).

Kaupungin alla sijaitsee Al-Qatifin öljykenttä. Kaupungissa on öljyntuotantoon liittyviä tuotantolaitoksia, putkistoja ja laajoja työntekijöiden asuinalueita. Vuonna 1964 valmistunut laaja kasteluhanke muutti keitaan yhdeksi Saudi-Arabian laajimmista viljelyalueista, joka tuottaa taateleita, alfalfaa, hedelmiä ja vihanneksia.

Öljykenttien kehittäminen alkoi 1940-luvulla, jonka jälkeen kaupunki on menettänyt merkitystään läheiselle Dammamille.

Al-Qatifissa on tärkeä šiiakeskittymä.

Tarout Castle.jpg|Taroutin linna.
منظر البرج الشمالي الغربي.jpg|Kaupunkinäkymä Taroutin linnasta.
Qatif water tower.jpg|Al-Qatifin vesitorni.
Qatif zarnoqs.jpg|Kuja Qatifissa.

## Lähteet
Alice 19th

**Alice 19th** (ありす19th) on japanilaisen Yuu Watasen luoma 7-osainen mangasarja, jonka on englanniksi kustantanut Viz Media ja suomeksi Egmont kustannus.

## Juoni
Alice Seno vaikuttaa tavalliselta yläasteikäiseltä tytöltä. Hän on ihastunut vuoden vanhempaan poikaan nimeltä Kyô Wakamiya, johon hänen isosiskonsa, Mayura joka on samalla luokalla Kyôn kanssa, on myös ihastunut. Kaikki vaikuttaa tavalliselta koulutytön elämältä, kunnes Alice kohtaa mysteerisen ja maagisen jänistytön, Nyozekan, joka tietenkin muuttaa hänen elämänsä. Alicelle on juuri esitelty Lotis-sanojen voima, kun Mayura saa selville, että Alice on ihastunut myös Kyoon. Kun Mayura puhuu siskonsa kanssa, Alice lähettää Mayuran vahingossa ihmissydänten pimeimpään kolkkaan, josta Alice, Kyo ja heidän tukenaan oleva Nyozeka aikovat hakea hänet pois. Alicella ja Kyôlla on nyt vastuullaan koko maailman kohtalo, jonka pahojen maram-sanojen hallitsija yrittää syöstä kaaokseen. Mutta Alicen ja Kyôn ei onneksi tarvitse kantaa koko vastuuta yksin, heidän tuekseen nimittäin lähetetään Lotis-mestareita, jotka auttavat Alicea ja Kyôta pelastamaan maailman. Tästä alkaa rankka taistelu maram-sanoja ja pahuutta vastaan.

## Hahmot
; :
Alice on sarjan 15-vuotias päähahmo. Hän on ihastunut Kyo Wakamiyaan joka on hänen siskonsa luokalla. 
Nyozeka on Alicen tapaama ihmisen muodossa oleva kani, joka auttaa Alicea uskomaan itseensä ja oppimaan Lotis-sanoja.
Mayura on Alicen vuotta vanhempi isosisko, joka on myös ihastunut Kyoon.

## Lähteet
http://www.onemanga.com/Alice_19th/
Buraidah

**Buraidá**, **Buraidah** tai **Buraydah** () on kaupunki ja keidas, nykyisin al-Qasimin provinssin pääkaupunki Saudi-Arabian keskiosien sisämaassa, linnuntietä noin 340 kilometriä pääkaupunki Riadista luoteeseen.

Buraidan väkiluku on kehittynyt Saudi-Arabian väestönlaskentojen mukaan seuraavasti: 248&nbsp;636 (1992), 378&nbsp;422 (2004) ja 467&nbsp;410 (2010).

Kaupunki kontrolloi aikoinaan arabianhevosten vientiä ja pyrki monopoliasemaan kamelikaravaanien kauppareitillä Arabian niemimaalla. Nyttemmin keidas on maataloustuotantoaluetta, jossa on laajat taateli-, sitruuna-, ja appelsiiniviljelmät. Myös muita hedelmiä, samoin nautoja ja lampaita kasvatetaan suurilla koetiloilla.

Kaupungissa vallitsee aavikkoilmasto. Vuoden mittaan vuorokauden ylin lämpötila vaihtelee 19–43&nbsp;°C:n välillä ja alin lämpötila 6–26&nbsp;°C:n välillä. Viilein kuukausi on tammikuu ja lämpimin elokuu. Vuosittainen sadanta on noin 150 millimetriä. Sateisimmat kuukaudet ovat maaliskuu ja huhtikuu, joiden aikana sataa noin 50 millimetriä. Kesäkuun ja syyskuun välisenä aikana ei sada juuri lainkaan.


Date City in Buraidah 4.JPG|Taatelikauppiaita Buraidan torilla.
King Abdullah Sport City Stadium A.jpg|Kuningas Abdullahin urheilustadion.
Dr. Sulaiman Al Habib Hospital in Qassim.jpg|Tohtori Sulaiman Al-Habinin sairaala.
Prince Naif bin Abdulaziz Regional Airport (1).JPG|Prinssi Naif Bin Abdulazizin lentoasema.

## Lähteet

## Aiheesta muualla
Gadabuursi

**Gadabuursi** on pohjoissomalialainen klaani, joka on Dir-klaanin ala-klaani. Gadabuursit ovat Sheikh Samaroonin jälkeläisiä. 

## Asuinalue kolmen maan alueella
Gadabuursit asuvat nykyisin Somalian, Etiopian ja Djiboutin alueella. Gadabuursit ovat toiseksi suurin somaaliklaani Etiopiassa ja Djiboutissa. Yhtenä Dirin ala-klaanina, Gadabuursi on sukua Isaa-, Suhurre-, Abdalle-, Qubeys-, Biyomaal, Gaadsan, Gurgure- ja Isaaq-klaaneille. Poliittisesti klaania edustaa Somali Democratic Alliance puolue. Somalimaan nykyinen presidentti Dahir Rayale Kahin on Gadabuursi-klaanista. 

### Ala-klaaneja
* Makaahii
* Habar Afaan
* Mahad Ase

## Gadabursin kuningaskunta
"Gadabursin kuningaskunta" perustettiin 600 vuotta sitten. Kuningaskunta koostui sadan vanhimman komiteasta ja suvussa periytyvästä ugaasista (kuninkaasta). Sadan vanhimman komitea jakautui neljään alajaostoon, joissa kussakin oli 25 vanhimpaa:
*Sosiaalikomitea
*Puolustuskomitea (hevosmiehet "Fardoolay" ja jalkamiehet]
*Talous- ja verotuskomitea
*Oikeuskomitea

Neljän komitean puhemiehistä käytettiin nimitystä "Afarta Dhadhaar", ja heidät valittiin kykyjensä mukaan. Sadan vanhimman komitealla ei ollut vakituista kokoontumispaikkaa, vaan se kokoontui siellä, missä ugaas sattui kulloinkin asumaan Abessiiniassa, Somaliassa tai nykyisen Djiboutin alueella. Gadabuursien ugaas ja sadan vanhimman komitea vastustivat aikoinaan brittiläisen imperialismin tuloa, mutta sopivat ehdoista, joilla brittiläisten laivasto voi käydä maissa. Myöhemmin erimielisyydet kasvoivat, ja brittiläiset juonittelivat ugaasia vastaan ja järjestivät vallankaappauksen, joka merkitsi kuningaskunnan romahdusta.

## Gadabuursi-aakkosto
Gadabuursi-aakkosto on yksi monistasomalian aakkostoista. Sen kehitti vuonna 1933 ugaas Abdurahman Sheikh Nuur. Gadabuursi-aakkostolla on kirjoitettu huomattava määrä kirjallisuutta ja qasida-runoutta. Aakkostoa käytti lähinnä ugaas ja hänen lähipiirinsä asuinalueellaan Pohjois-Somaliassa.

## Huomattavia gadaburseja
* Dahir Riyale Kahin, Somalimaan presidentti

## Katso myös
*Somalian klaanit

## Lähteet

## Aiheesta muualla
*The Gadabuursi Manifesto
Hapro

**Hapro** eli **tunturihapro** (*Oxyria digyna*) on kylmien alueiden ruohovartinen kasvi.

Hapro kasvaa pieninä tiiviinä tuppaina. Sen lehdet pysyvät tiukasti lähellä maanpintaa, kukkavarret nousevat 20&nbsp;cm:n korkeuteen. Kukinto on punertava tähkä, ja muistuttaa minikokoista hevonhierakkaa.

Haproa kasvaa yleisesti Islannissa, Grönlannissa ja Skandinavian tunturialueella, sekä paikoin muualla arktisella alueella ja etelämpänä vuoristoissa kuten Alpeilla ja Pyreneillä.

Hapron lehdissä on oksaalihappoa ja C-vitamiinia. Saamelaiset ovat syöneet sitä vitamiinien takia. Hapron käyttöä viljelykasvina on tutkittu. Sitä voi käyttää salaateissa ja mausteena.

## Lähteet

## Aiheesta muualla
* Pinkka, Lajintuntemuksen oppimisympäristö: Hapro (''Oxyria digyna'')
* Suomen Lajitietokeskus: Hapro (tunturihapro) – ''Oxyria digyna''
* ITIS: ''Oxyria digyna''
Kuningas Fahdin kansainvälinen lentoasema

**Kuningas Fahdin kansainvälinen lentoasema** (; IATA: **DMM**, ICAO: **OEDF**) on 1999 valmistunut kansainvälinen lentoasema Dammamin lähistöllä Saudi-Arabiassa. Pinta-alaltaan se on maailman suurin lentokenttäalue. Kuningas Fahdin kansainvälisen lentoaseman kautta kulkee vuosittain yli 2,5 miljoonaa matkustajaa.
Dale McTavish

**Dale McTavish** (s. 28. helmikuuta 1972 Eganville, Ontario) on kanadalainen entinen jääkiekkoilija. McTavish edusti kolmen kauden ajan Saimaan Palloa kaudet (1997–1998 ja 1998–1999 sekä 2010–2011) ja yhden kauden verran Espoo Bluesia (). McTavish oli SM-liigan maalitilaston ykkönen kaudella , ja sai vuosittain jaettavan Aarne Honkavaara -palkinnon. McTavish on edustanut myös NHL-joukkue Calgary Flamesia yhdeksän ottelun verran ja pelannut Kanadan maajoukkueissa pelikausilla 1995–1996 sekä vielä 2007 Spengler Cupeissa. Kaudeksi  McTavish palasi SaiPaan niin sanotulla artistisopimuksella; pelit hän aloitti SaiPan paidassa lokakuussa 2010. Kauden jälkeen hän lopetti aktiiviuransa. 

## Muuta
McTavishin poika Mason pelaa kaudella 2020–2021 lainalla Sveitsin National Liigassa EV Zugin joukkueessa. Myös vanhempi veli Darian on pelannut jääkiekkoa Kanadan juniorisarjoissa. Molemmilla pojilla on sekä Kanadan että Sveitsin kansalaisuus.

## Lähteet
*
*
### Viitteet
Latvian rautatieliikenne

**Latvian rautateillä** on käytössä 1&nbsp;520 millimetrin raideleveys. Aikaisemmin Latviassa on ollut käytössä eri raideleveyksisiä rautateitä, kuten 1&nbsp;435&nbsp;mm:n normaaliraiteisia ja 750&nbsp;mm:n kapearaiteisia rautateitä. Latvian rautatieyhtiö on Latvijas dzelzceļš (LDz). 

Matkustajaliikennettä hoitaa Pasažieru vilciens. Matkustajaliikenne on keskittynyt Riian ympärille, jossa ajetaan lähiliikennettä DR1A-dieselmoottorijunilla ja ER2-sähkömoottorijunilla. Maan sisäistä kaukoliikennettä on vain Riiasta Väinänlinnaan, Liepājaan, Ventspilsiin ja Rēzekneen. Ulkomaanliikennettä on Moskovaan, Pietariin, Vilnaan, Homeliin, Baranavitšyyn ja Simferopoliin. Ulkomaanreittejä hoitaa LDZ Cargo. Sähköistetyissä radoissa on 3&nbsp;kV:n tasavirtajärjestelmä, mutta se aiotaan muuttaa 25&nbsp;kV:n vaihtovirtajärjestelmäksi.

## Lähteet
*

## Aiheesta muualla

*Pasažieru vilciens 
*LDZ Cargo  
*Mike's Railway History: The State Lines of Latvia
Bobby Jones (golfaaja)

**Robert Tyre "Bobby" Jones Jr** (17. maaliskuuta 1902 Atlanta, Georgia, Yhdysvallat – 18. joulukuuta 1971) oli yhdysvaltalainen amatöörigolfaaja. Hän voitti 7 major-turnausta, neljästi US Openin (1923, 1926, 1929 ja 1930) ja kolmesti British Openin (1926, 1927 ja 1930). Jones teki historiaa kaudella 1930 voittamalla molempien ammattilaisturnauksien lisäksi myös vastaavat amatööriturnaukset. Saavutusta kutsuttiin golfin Grand Slamiksi, ennen kuin kaksi major-turnausta, The Masters Tournament ja PGA Championship syrjäyttivät amatööriturnaukset. Kauden 1930 jälkeen Jones lopetti suoraan huipulta vain 28-vuotiaana.

Jonesilla diagnosoitiin selkäytimen rakkula vuonna 1948 ja hän viettikin loppuelämänsä pyörätuolissa. Bobby Jones menehtyi synnyinkaupungissaan Atlantassa vuonna 1971, ja hänet haudattiin Oakland Semeteryn hautausmaalle.
Kuwaitin kansainvälinen lentoasema

**Kuwaitin kansainvälinen lentoasema** (IATA: **KWI**, ICAO: **OKBK**) on Kuwaitissa sijaitseva kansainvälinen lentoasema. Se on kansallisen lentoyhtiö Kuwait Airwaysin pääpaikka. 

## Aiheesta muualla
* Viralliset sivut  ,
David Browning

**David Greig Browning, Jr.** (5. kesäkuuta 1931 – 13. maaliskuuta 1956) oli yhdysvaltalainen uimahyppääjä. Hän voitti kultaa vuoden 1952 olympialaisissa Helsingissä 3 metrin ponnahduslaudalta. Kilpailussa Yhdysvallat otti myös kolmoisvoiton.

## Lähteet
Tuomas Wäinölä

**Tuomas Valtteri Wäinölä** (s. 29. joulukuuta 1976 Kauniainen) on suomalainen kitaristi. Hän on työskennellyt sessiomuusikkona ja soittanut useiden artistien albumeilla ja taustayhtyeissä. Wäinölä on soittanut muun muassa Mambassa, Nylon Beatissa, Jonna's Problemissa ja Kotipellossa sekä Paula Koivuniemen ja Agnes Pihlavan taustayhtyeissä. Vuosina 2013–2020 Wäinölä soitti Anssi Kelan yhtyeessä  ja vuodesta 2013 on soittanut ''The Voice of Finlandin'' taustayhtyeessä. Vuodesta 2008 alkaen hän on ollut mukana myös Raskasta joulua -kiertueilla. 

Elokuussa 2011 ilmestyi Wäinölän ensimmäinen sooloalbumi *Human Being*.

Marko Hietala julkaisi ensimmäisen sooloalbuminsa *[[Mustan sydämen rovio]]* 24. toukokuuta 2019, jolla hänen yhtyeessä soittavat rumpali Anssi Nykänen, kosketinsoittaja Vili Ollila ja kitaristi Tuomas Wäinölä.
## Soolotuotanto
* *Human Being* (Impossible Music, 2011)
* *The Return of the Hometown Hero* (Impossible Music, 2023)

## Marko Hietala Band
* *[[Mustan sydämen rovio]]* (Savonian Rooster, 2019)
* *Pyre of the black heart* (2020)
* *[[Roses from the Deep|Roses from the deep]]* (2025)

## Lähteet

## Aiheesta muualla
* Tuomas Wäinölän kotisivut
* Tuomas Wäinölä meteli.netissä
Reijo Anttila (muusikko)

**Reijo Anttila** on suomalainen muusikko. Hän on vuodesta 1992 lähtien soittanut Mambassa kosketinsoittimia. Anttila on työskennellyt myös sessiomuusikkona ja säveltäjänä, sekä opettaa Helsingin Pop & Jazz Konservatoriossa

## Diskografia
; Mamba
*
Harri Lehtonen

**Harri Lehtonen** -nimisiä henkilöitä ovat:

* Harri Lehtonen, suomalainen koripalloilija
* Harri Lehtonen, suomalainen muusikko, rumpali
Alex Party

**Alex Party** oli vuosina 1993–2000 toiminnassa ollut italialainen elektronista musiikkia esittävä yhtye. Yhtyeen muodostivat italialaiset veljekset Paolo ja Gianni Visnadi, DJ Alex Natale sekä vokalisti, laulaja ja lauluntekijä Shanie Campbell.

Yhtyeen yksi tunnetuimpia kappaleita on vuonna 1994 julkaistu "Don't Give Me Your Life", joka nousi muun muassa Irlannissa ja Yhdistyneessä kuningaskunnassa listaykköseksi.

## Diskografia

### Studioalbumit
* *Alex Party* (1996)

### Singlet
* 1993: "Alex Party (Saturday Night Party)"
* 1994: "Alex Party (Saturday Night Party)" (re-issue)
* 1995: "Don't Give Me Your Life" / "Wrap Me Up"
* 1996: "Read My Lips"
* 1997: "Simple Things"
* 2000: "U Gotta Be"

## Lähteet
Isolaukku

**Isolaukku** (*Rhinanthus angustifolius*, synon. *Rhinanthus serotinus*) on näivekasveihin kuuluva yksivuotinen ruohovartinen kasvi, joka elää puoliksi loisena.

Isolaukku kasvaa 20–60 senttimetriä korkeaksi. Lehdet ovat nelisenttiset, suikeat. Kukassa keskimmäisenä on kirkkaankeltainen huulimainen kukka, jonka ylähuulessa on tummansininen juova, sen ympärillä on vihertävän vaaleankeltainen verholehtien muodostama pussi. Isolaukkua kasvaa niityillä ja tienvierillä.

Isolaukkua tavataan Pohjois- ja Keski-Euroopassa. Se on yleinen lähes koko Suomessa, mutta Lapissa se on harvinainen eikä sitä esiinny Käsivarressa.

Isolaukku jaetaan Suomessa kahteen alalajiin, jotka ovat niittyisolaukku (*Rhinanthus angustifolius* subsp. *grandiflorus*), joka on vallitseva luonnonvarainen alalaji, ja rikkaisolaukku (*Rhinanthus angustifolius* subsp. *apterus*), jota taas tavataan harvoin ja satunnaisesti.

## Lähteet

 

## Aiheesta muualla
* 
* Pohjolan kasvien pauloissa: ''Rhinanthus angustifolius'' - isolaukku
* 
* 
* 
* 
*
Sudan Airways

**Sudan Airways** (; IATA: **SD**, ICAO: **SUD**) on Sudanin kansallinen lentoyhtiö ja Arab Air Carriers Organizationin jäsen. Se perustettiin helmikuussa 1946, ja se aloitti toimintansa heinäkuussa 1947.

Yhtiön pääpaikka on Khartumin kansainvälinen lentoasema pääkaupunki Khartumissa. Kansainvälisiä lentoja tehdään Egyptiin, Etiopiaan, Jordaniaan, Keniaan, Libyaan, Qatariin, Saudi-Arabiaan, Syyriaan ja Arabiemiirikuntiin.

10. kesäkuuta 2008 Jordaniasta Sudaniin lähteneellä Sudan Airwaysin lennolla 109 tapahtui onnettomuus, jossa kuoli 30 ihmistä.

## Laivasto
Heinäkuussa 2016:

* 2 Airbus A320-200
* 1 Boeing 737-300
* 3 Fokker 50

## Lähteet

## Aiheesta muualla
* Viralliset sivut
Neon City Rockers

**Neon City Rockers** on tamperelaisen Jann Wilde & The Neon Comets -yhtyeen albumi. Albumi julkaistiin 2008 Hype Records -levy-yhtiön kautta.

## Kokoonpano

* Jann Wilde – laulu
* Robin Savage – kitara
* Dean Martini – bassokitara
* Tender Rexx – rummut
* Kaide Palmer – koskettimet, laulu

## Kappaleet

# Baby Said Yeah
# Danceroom Bop
# Screams At The Ballet
# Neon City Rockers
# Deimos & Phobos
# Superstar Cocktail Bar
# The Ballad of Jane Glaze
# Glamtronik
# Forever (feat. Poppy Starley)
# She's A Killer
# Saturday Love
# The Motion Picture
Kaksitasoinen lentokone

**Kaksitasoinen lentokone** eli **kaksitaso** on lentokone, jossa on kaksi kantosiipeä päällekkäin, toisin kuin yksitasoissa ja kolmitasoissa. 

Ensimmäinen ilmaa raskaampi lentokone, yhdysvaltalaisten Wrightin veljesten *Flyer* oli kaksitasolentokone. 

Nykyään kaksitasolentokoneet ovat yksi- tai kaksipaikkaisia, mutta 1910-luvulta 1930-luvun alkuun paljon suurempia matkustaja- pommikoneita tehtiin kaksitasoisina. Kaksitasot olivat hallitseva lentokonemalli aina 1930-luvulle. Ensimmäisen maailmansodan lentokoneista lähes kaikki sotakoneet olivat kaksi- tai useampitasoisia.

Nykyään tyypillinen kaksitasokone on taitolentokone, jossa kaksi päällekkäistä siipeä merkitsee alhaista siipikuormitusta ja hyvää liikehtimiskykyä.
Nikon D1

**Nikon D1** on Nikonin ensimmäinen digitaalinen järjestelmäkamera, joka on suunniteltu valokuvauksen ammattilaisille. D1 julkistettiin 15. kesäkuuta 1999. Sen ominaisuuksia ovat mm. 2,74 megapikselin CCD-kenno, sarjakuvaus 4,5 kuvaa sekunnissa ja se toimii kaikkien Nikon F-tyypin objektiivien kanssa. Kameran runko muistuttaa Nikonin ammattilaisfilmikameraa F5. Yhteistä on mm. painikkeiden ja muiden ohjainten sijoitus, joka mahdollistaa helpomman siirtymisen filmikamerasta digitaaliseen.

## D1H ja D1X
5. helmikuuta 2001 Nikon korvasi D1:n uusilla D1H- ja D1X-malleilla. D1X tarjosi parempaa tarkkuutta suurentamalla kennon resoluution 4 024 × 1 324 pikseliin (5,3 megapikseliin). Vastaavasti peräkkäisiä kuvia pystyi ottamaan enää 3 sekunnissa aina 21 kuvaan asti.

**Nikon D1H** keskittyi nopeuteen säilyttämällä kennon resoluution samana kuin D1:ssä, mutta nosti sarjakuvausnopeuden 5 kuvaan sekunnissa 40 kuvaan asti.

## Lähteet

## Aiheesta muualla
Kolmitasoinen lentokone

**Kolmitasoinen lentokone** eli **kolmitaso** on lentokone, jossa on kolme samankokoista kantosiipeä päällekkäin, toisin kuin yksitasoissa ja kaksitasoissa. Sotilaskäytössä kolmitasot ovat olleet vain ensimmäisessä maailmansodassa. Ensimmäinen palveluskäyttöön tullut kolmitaso oli brittiläinen Sopwith Triplane, joka lensi ensilentonsa 1916, ja jolla monet RFC:n ässät lensivät. Sopwith Triplanen menestys innosti saksalaiset kehittämään oman kolmitasonsa. Sodan kuuluisin kolmitasokone oli Fokkerin Dreidecker I, jolla Punaisena Paroninakin tunnettu lentäjä-ässä Manfred von Richthofen lensi.
The End

**The End** voi tarkoittaa seuraavia asioita:

## Kirjallisuus
* *[[Loppu (romaani)|Loppu]]* (*The End*), viimeinen osa Lemony Snicketin *Surkeiden sattumusten sarja* -kirjasarjassa
* ''The End'' (sarjakuva), Marvel Comicsin sarjakuvasarja

## Musiikki
### Kappaleet
* "The End" (The Beatlesin kappale)
* "The End" (The Doorsin kappale)
* "The End" (Earl Grantin skappale)
* "The End" (Groove Coveragen kappale)
* "The End" (Roadrunner Unitedin kappale)
* "The End", Andrew F:n albumilta *[[Reckless Abandon (albumi)|Reckless Abandon]]*
* "The End", Behemothin albumilta *[[Thelema.6]]*
* "The End", Bullet for My Valentinen albumilta *[[The Poison]]*
* "The End", The Classic Crimen albumilta *[[The Silver Cord]]*
* "The End", Cryptopsyn albumilta *[[Once Was Not]]*
* "The End", Derek Webbin albumilta *[[The Ringing Bell]]*
* "The End", Dischargen albumilta *[[Hear Nothing See Nothing Say Nothing]]*
* "The End", Dream Evilin albumilta *[[Evilized]]*
* "The End", Ellie Gouldingin albumilta *[[Lights (Ellie Gouldingin albumi)|Bright Lights]]*
* "The End", Lalehin albumilta *[[Me and Simon]]*
* "The End", Mayday Paraden albumilta *[[Anywhere but Here (Mayday Paraden albumi)|Anywhere but Here]]
* "The End", McFlyn albumilta **
* "The End", Mr. Oizon albumilta *Moustache (Half a Scissor)*
* "The End.", My Chemical Romancen albumilta *The Black Parade*
* "The End", Pearl Jamin albumilta *Backspacer*
* "The End", Ryan Adamsin albumilta *Jacksonville City Nights*
* "The End", Silversteinin albumilta *A Shipwreck in the Sand*
* "The End", Simple Planin albumilta *Simple Plan*

===Albumit===
* *The End (Black Sabbathin albumi)*
* *The End (Crack the Skyn albumi)'
* *[[The End (Gallhammerin albumi)]]*
* *[[The End (Mika Nakashiman albumi)]]*
* *[[The End (Nicon albumi)]]*
* *[[The End (The Final Harvestin albumi)]]*
* *[[The End (Forever in Terrorin albumi)]]*
* *[[The E.N.D.]]*, Black Eyed Peasin albumi
* *[[Chapter 1: The End]]*, Three 6 Mafian albumi

### Yhtyeet
* The End (isobritannialainen yhtye), 1960-luvun psykedeleestä poppia soittanut yhtye
* The End (kanadalainen yhtye), mathcore-yhtye

### Levymerkit
* The End Records, amerikkalainen metal- ja rocklevymerkki

## Elokuvat
* ''The End'' (elokuva), vuoden 1978 komedia
* ''The End'' (rullalautailuelokuva), vuoden 1998 rullalautailudokumentti
* ''The End'' (vuoden 1995 elokuva), ehdokas Oscar-gaalassa vuoden lyhytelokuvaksi
* ''The End'' (vuoden 1998 elokuva), Joe Wrightin ohjaama lyhytelokuva
* ''The End'' (vuoden 2004 elokuva), Tollywood-elokuva
* ''The End'' (vuoden 2008 elokuva), espanjalainen lyhytelokuva

## Televisio
* ''The End'' (televisio), RTÉ:n televisiosarja
* "The End", *[[Todella upeeta]]* -sarjan jakso
* "The End", *Goodiesin* jakso
* "The End" (''Lost''), *Lostin* viimeinen jakso
* "The End", *Red Dwarf* -sarjan jakso
* "The End", *[[Salaiset kansiot]] -sarjan jakso
* "The End", *Curb Your Enthusiasm*in jakso
* "The End", *Teen Titans*in jakso

==Muut==
* [[Luettelo Metal Gear -pelisarjan hahmoista#The End|The End]], kuvitteellinen hahmo videopelissä *Metal Gear Solid 3: Snake Eater''
Columbianan piirikunta

**Columbianan piirikunta** on piirikunta Ohiossa, Yhdysvalloissa, joka on nimetty Kristoffer Kolumbuksen mukaan. Sen hallinnollinen keskus on Lisbon ja suurin kaupunki East Liverpool.

## Maantiede
Columbianan naapuripiirikuntia ovat Jefferson etelässä, Carroll lounaassa, Stark lännessä, Mahoning pohjoisessa, Pennsylvanian puolella Lawrence ja Beaver sekä Hancock Länsi-Virginiassa kaakossa.

## Väestö
Vuoden 2010 väestönlaskennan mukaan piirikunnassa oli 107&nbsp;841 asukasta. Etniset ryhmät jakautuivat valkoisiin (95,7%), mustiin (2,1%), alkuperäisamerikkalaisiin (0,1%) ja aasialaisiin (0,2%).

## Lähteet
Yksitasoinen lentokone

**Yksitasoinen lentokone** eli **yksitaso** on lentokone, jossa on vain yksi siipi, toisin kuin kaksitasoissa ja kolmitasoissa. 1930-luvulta lähtien yksitasolentokone on ollut käytännössä lentokoneiden standardimuoto. Yksitasot jaetaan lisäksi ala-, keski- ja ylätasoisiin sen mukaan, missä kohdassa kantosiipi sijaitsee lentokoneen runkoon nähden.

## Historia
Ensimmäisenä yksitasona pidetään ranskalaisen Felix du Temple de la Croix’n vuonna 1874 rakentamaa *[[Monoplane]]a*, joka onnistui nousemaan ilmaan mäkihyppyristä suorittamansa vauhdinoton jälkeen ja leijailemaan turvallisesti maahan. Samankaltaisia yrityksiä suorittivat myöhemmin monet muut yksityiset lentokoneenrakentajat ympäri Eurooppaa ja Yhdysvaltoja.

Ensimmäisen ohjatun, ilmaa raskaamman, moottorikäyttöisen koneen keksijöiksi on nostettu yhdysvaltalaiset Wrightin veljekset. Wrightien *Flyer* oli kuitenkin kaksitaso, kuten lähes kaikki lentokoneilmailun alkuaikojen menestyksekkäät konemallit. Yksitasojen arvostus kasvoi hetkellisesti, kun Louis Blériot ylitti Englannin kanaalin itse suunnittelemallaan yksitasolla 1909, ja Fokkerin yksitasoiset hävittäjät osoittaututuivat myös kelvollisiksi sotakoneiksi ensimmäisessä maailmansodassa.

Yksitasot olivat silti epäsuosiossa aina 1930-luvulle asti, koska lentokoneiden etupäässä puusta valmistettu runko ja siivet olivat kevyitä ja hauraita. Yksitasojen siivet tapasivat vääntyä lennon aiheuttamassa paineessa, mikä vaikeutti sivuttaisohjausta. Kaksitasoissa ei tällaista ongelmaa ollut, mikä takasi niiden valtakauden jatkumisen toistaiseksi.

Metallien käyttöön siirtymisen ja siipitekniikan parantumisen ansiosta kaksitasot joutuivat antamaan tietä yksitasoille. Toisessa maailmansodassa sotalentokoneet olivat jo muutamin poikkeuksin yksitasoisia.
Latvian naisten koripallomaajoukkue

**Latvian naisten koripallomaajoukkue** edustaa Latviaa kansainvälisissä naisten arvokilpailuissa. Sitä hallinnoi Latvian koripalloliitto, *Latvijas Basketbola Savienība*.

Latvia on ollut kahdeksan kertaa mukana EM-kilpailuissa. Parhaimmillaan se on yltänyt neljänneksi vuonna 2007, jolloin se hävisi pronssiottelussa Valko-Venäjälle luvuin 63–72. Vuosina 2005 ja 2017 joukkue sijoittui kuudenneksi, kotikisoissaan 2009 seitsemänneksi, 2011 kahdeksanneksi ja 1999 yhdeksänneksi. Vuosina 2013 ja 2015 se jäi kymmenen parhaan ulkopuolelle.

Latvia pelasi ensimmäisen ja toistaiseksi ainoan kerran olympialaisissa Pekingin olympiaturnauksessa 2008 sijoittuen yhdeksänneksi. MM-kilpailuissa se oli mukana ensimmäisen kerran vuonna 2018 ja sijoittui 13:nneksi.

## Arvokisat
### Olympialaiset
*1992 : *Ei selviytynyt karsinnoista*
*1996 : *Ei selviytynyt karsinnoista*
*2000 : *Ei selviytynyt karsinnoista*
*2004 : *Ei selviytynyt karsinnoista*
*2008 : yhdeksäs
*2012 : *Ei selviytynyt karsinnoista*
*2016 : *Ei selviytynyt karsinnoista*

### MM-kilpailut
*1994 : *Ei selviytynyt karsinnoista*
*1998 : *Ei selviytynyt karsinnoista*
*2002 : *Ei selviytynyt karsinnoista*
*2006 : *Ei selviytynyt karsinnoista*
*2010 : *Ei selviytynyt karsinnoista*
*2014 : *Ei selviytynyt karsinnoista*
*2018 : kolmastoista 

### EM-kilpailut
* 1993–1997: *Ei selviytynyt karsinnoista*
*1999 : yhdeksäs
*2001 : *Ei selviytynyt karsinnoista*
*2003 : *Ei selviytynyt karsinnoista*
*2005 : kuudes
*2007 : neljäs
*2009 : seitsemäs
*2011 : kahdeksas
*2013 : viidestoista
*2015 : kolmastoista
*2017 : kuudes 
* 2019: yhdestoista 

## Lähteet

## Aiheesta muualla
* Latvian koripalloliitto